**คำแถลงนโยบาย**

**ของ นายสมพร กองกะมุด.....................................**

**นายกองค์การบริหารส่วนตำบลโนนพะยอม**

**แถลงต่อ**

**สภาองค์การบริหารส่วนตำบลโนนพะยอม**

**คำแถลงนโยบาย** นายกองค์การบริหารส่วนตำบลโนนพะยอม แถลงต่อ สภาองค์การบริหารส่วนตำบลโนนพะยอม วันที่ มกราคม 256๕ \*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

เรียน ประธานสภา และสมาชิกสภาองค์การบริหารส่วนตำบลโนนพะยอม ทุกท่าน

ตามที่คณะกรรมการการเลือกตั้ง ได้ประกาศผลการเลือกตั้งสมาชิกสภาองค์การบริหารส่วนตำบลและประกาศผลการเลือกตั้งนายกองค์การบริหารส่วนตำบลโนนพะยอม เมื่อวันที่ 28 ธันวาคม 2564 ไปแล้วนั้น กระผมนายสมพร กองกะมุด .ได้รับเลือกเป็นนายกองค์การบริหารส่วนตำบลโนนพะยอมและในฐานะหัวหน้าฝ่ายบริหาร ซึ่งจะต้องเป็นผู้นำในการบริหารการพัฒนาเพื่อให้เกิดประโยชน์ และความผาสุกของประชาขนชาวตำบลโนนพะยอม ขอแถลงนโยบายในการบริหารงานต่อสภาอันทรงเกียรตินี้ โดยมีกลักการว่าในการบริหารงานนั้น จะยึดมั่นหลักการในระบอบประชาธิปไตย โดยเน้นการมีส่วนร่วมของประชาชน ยึดมั่นในระเบียบกฎหมายเพื่อให้เกิดความยุติธรรมและความเที่ยงตรง ความโปร่งใส และจะแก้ไขปัญหา เพื่อตอบสนองความต้องการของประชาชนอย่างทั่วถึง รวดเร็ว โดยใช้ทรัพยากรบุคคลทุกภาคส่วนและสร้างทีมงานให้มีประสิทธิภาพภายใต้การบริหารจัดการที่ดีและการประสานความร่วมมือทุกด้าน

กระผมตระหนักดีว่า ตำบลท่าวัดต้องได้รับการพัฒนาให้เป็นสังคมแห่งภูมิปัญญาและการเรียนรู้ ประชาชนมีคุณภาพ มีการสมานฉันท์และเอื้ออาทรต่อกัน ดำรงไว้ซึ่งคุณค่าทางวัฒนธรรม จารีตประเพณี อันดีงามของชาวตำบลโนนพะยอม ส่งเสริมพัฒนาและรักษาไว้ซึ่งสถาบันครอบครัว พัฒนาเครือข่ายพลังมวลชน เพื่อเสริมสร้างชุมชนเข้มแข็ง มีการกระจายรายได้ที่เป็นธรรมและมีระบบการบริหารงานที่โปร่งใสตรวจสอบได้

กระผมและผู้บริหารทุกท่าน จะบริหารงานและพัฒนาตำบลโดยมี วิสัยทัศน์ (แนวคิด) เพื่อเป็นแนวทางในการบริหารงานขององค์การบริหารส่วนตำบลโนนพะยอม โดยใช้หลักปรัชญาเศรษฐกิจพอเพียงขับเคลื่อนองค์การบริหารส่วนตำบลโนนพะยอมให้ประสบผลสำเร็จตามเป้าหมายของนโยบายที่วางไว้คือ **“ดำเนินไปในทางสายกลาง เป็นเหตุเป็นผลตามกฎธรรมชาติ อาศัยความรู้และคุณธรรม รองรับกระแสโลกาภิวัฒน์”** ทั้งนี้ได้กำหนดแนวนโยบายที่ให้ไว้กับประชาชนชาวตำบลโนนพะยอม โดยได้กำหนดนโยบายไว้ 6 ด้าน ดังนี้ **1. นโยบายด้านโครงสร้างพื้นฐาน ด้านสาธารณูปโภคและการพัฒนาแหล่งน้ำ จะดำเนินการ**  1.1 ส่งเสริมการพัฒนาโครงการพื้นฐาน เครือข่ายคมนาคมขนส่ง บนฐานการเกื้อหนุนการผลิตและความสะดวกรวดเร็วของประชาชน 1.2 พัฒนาแหล่งน้ำเพื่ออุปโภค บริโภค และเพื่อการเกษตรให้ทั่วถึงและเพียงพอ 1.3 พัฒนาโครงสร้างพื้นฐาน เพื่อคุณภาพชีวิตที่ดีของประชาชน 1.4 จัดให้มีไฟฟ้าตามทางสาธารณะให้ทั่วถึงทุกหมู่บ้าน

/2.นโยบายด้านเศรษฐกิจ...

**-2-**

**2. นโยบายด้านเศรษฐกิจ จะดำเนินการ**  2.1 ส่งเสริมการสร้างอาชีพและสร้างรายได้ให้กับครอบครัวและชุมชุน 2.2 พัฒนาและปรับปรุงแหล่งท่องเที่ยวเชิงอนุรักษ์ 2.3 สนับสนุนให้มีการจัดตั้งตลาดกลางหรือศูนย์จำหน่ายสินค้าชุมชน สินค้าเกษตร สินค้าหนึ่งตำบลหนึ่งผลิตภัณฑ์ 2.4 ส่งเสริมผลิตภัณฑ์เกษตรและเกษตรอุตสาหกรรมที่ปลอดภัยจากสารพิษ 2.5 ส่งเสริมการผลิตสินค้าภูมิปัญญาท้องถิ่น 2.6 ส่งเสริมการทำเกษตรผสมผสานและเกษตรอินทรีย์ รวมทั้งกระบวนการเรียนรู้แก่เกษตรกร เสริมสร้างความรู้ ความเข้าใจด้านวิชาการและเทคโนโลยีทางการผลิต รวมทั้งพัฒนาทักษะและฝีมือแรงงาน เพื่อเพิ่มขีดความสามารถทางการแข่งขัน

**3. นโยบายด้านสังคม การศึกษา ศาสนาและวัฒนธรรม จะดำเนินการ**  3.1 สนับสนุนงานด้านการป้องกันและแก้ไขปัญหายาเสพติดทุกรูปแบบตลอดจนการบำบัดผู้ติดยาเสพติดให้สามารถกลับสู่สังคมได้อย่างมีเกียรติและมีศักดิ์ศรี 3.2 ส่งเสริมคุณภาพชีวิตของประชาชน ให้มีความปลอดภัยในชีวิตและทรัพย์สินโดยประชาชนมีส่วนร่วม 3.3 สนับสนุนการปฏิรูปการศึกษาตามเจตนารมณ์แห่งพระราชบัญญัติการศึกษาแห่งชาติ อันมีปรัชญาพัฒนามนุษย์ให้มีความสมบูรณ์ทั้งทางด้านสติปัญญา คุณธรรม จริยธรรม และวัฒนธรรมในการดำรงชีวิต รวมทั้งการขยายโอกาสทางการศึกษาตามภารกิจการถ่ายโอน 3.4 ส่งเสริมชุมชนท้องถิ่นในการอนุรักษ์ ฟื้นฟูประเพณี ภูมิปัญญา และศิลปวัฒนธรรมดันดีงาม 3.5 ส่งเสริมการสร้างสถาบันครอบครัวให้อบอุ่นและเข้มแข็ง เป็นหน่วยพื้นฐานในการฟื้นฟูเศรษฐกิจและสร้างภูมิคุ้มกันจากปัญหาสังคม 3.6 พัฒนาแหล่งวัฒนธรรมในตำบลให้เป็นแหล่งเรียนรู้และแหล่งรายได้ของประชาชน 3.7 ให้มีการสงเคราะห์และสนับสนุนการพัฒนาอย่างมีส่วนร่วมแก่ผู้ยากไร้ ผู้พิการ ทุพลภาพ และผู้ด้อยโอกาส ตลอดจนผู้สูงอายุในตำบลโนนพะยอม ให้มีคุณภาพชีวิตที่ดีและสามารถถึงพาตนเองได้

**4. นโยบายด้านการสาธารณสุขและกีฬา จะดำเนินการ** 4.1 สนับสนุนการดำเนินงานด้านสาธารณสุขมูลฐาน สร้างสุขภาวะที่ดีแก่ประชาชนโดยให้ชุมชนมีส่วนร่วมในการดำเนินงาน 4.2 สนับสนุนและส่งเสริมงานสาธารณสุขตามนโยบายและภารกิจถ่ายโอน 4.3 ส่งเสริมกิจกรรมกีฬาชุมชนและเยาวชนทุกระดับ 4.4 ส่งเสริมให้มีสถานที่ออกกำลังกาย สถานที่สำหรับพักผ่อน และสถานที่สำหรับการแข่งขันกีฬาเยาวชนและประชาชนทั่วไป

**/5. นโยบายทรัพยากรธรรมชาติและสิ่งแวดล้อม...**

**-3-**

**5. นโยบายทรัพยากรธรรมชาติและสิ่งแวดล้อม จะดำเนินการ**  5.1 ส่งเสริมการสร้างจิตสำนึกของประชาชน ในการรักษาทรัพยากรธรรมชาติ อย่างรู้คุณค่าและปลูกป่าทดแทน 5.2 ส่งเสริมการแก้ปัญหาน้ำเน่าเสียในคูคลองและแหล่งน้ำธรรมชาติ ให้คืนสู่สภาพใช้ประโยชน์ได้ 5.3 ส่งเสริมให้มีการควบคุมกำจัดมลภาวะปัญหาสิ่งแวดล้อม โดยให้ประชาชนมีส่วนร่วมการควบคุม กำจัดมลภาวะที่มีผลต่อสุขภาพอนามัย และคุณภาพชีวิตของประชาชน

**6. นโยบายด้านการเมือง การบริหาร จะดำเนินการ**  6.1 สนับสนุนการดำเนินงานตามนโยบายของรัฐบาล โดยการประสานนโยบายและงบประมาณของรัฐบาล ในการพัฒนาตำบลให้เกิดประโยชน์สูงสุด 6.2 ประสานงานและให้ความร่วมมือกับหน่วยงานราชการและองค์กรปกครองส่วนท้องถิ่นทุกระดับ 6.3 ส่งเสริมการมีส่วนร่วมของประชาชนหรือประชาคมในการบริหารงาน เพื่อให้มีการพัฒนาอย่างเป็นระบบและยังยืน 6.4 ใช้หลักธรรมาภิบาลในการบริหารจัดการ เพื่อให้องค์กรฯมีความโปร่งใสตรวจสอบได้ และประชาชนได้ประโยชน์สูงสุด 6.5 พัฒนากระบวนการวิสัยทัศน์ของข้าราชการ ให้มีทัศนคติที่เอื้อต่องานบริการประชาชน

**ท่านประธานสภา และสมาชิกสภาองค์การบริหารส่วนตำบลโนนพะยอม ผู้ทรงเกียรติทุกท่าน** การกำหนดนโยบายตามที่กระผมได้กล่าวมา ตั้งอยู่บนพื้นฐานของความเป็นจริง ตำบลโนนพะยอมจะต้องได้รับการพัฒนา และองค์การบริหารส่วนตำบลโนนพะยอมมีศักยภาพเพียงพอที่จะดำเนินการได้ในหลายๆ ด้าน กระผมอให้สัญญาต่อสภาอันทรงเกียรติแห่งนี้ว่า จะตั้งใจปฏิบัติหน้าที่ด้วยความมานะ อุตสาหะ และซื่อสัตย์สุจริต เพื่อให้ประชาชนชาวตำบลโนนพะยอม ได้รับประโยชน์สูงสุดและมีคุณภาพชีวิตที่ดี โดยถ้วนหน้าอย่างทั่วถึงและเท่าเทียมกัน

**ขอขอบคุณ**